Bluefields
Store norske leksikon,Geografi,Verdens geografi,Nord- og Mellom-Amerika,Nicaraguas geografi
Bluefields er en havneby i Nicaragua som ligger ved det Karibiske hav. I 2012 hadde byen 54 863 innbyggere.
Bluefields var tidligere hovedstad i det britiske protektoratet Mosquitia og sete for kongedømmet Mosquito. Byen ble inkorporert som en del av Nicaragua først i 1894. I dag er byen det administrative senteret for den autonome regionen Region Autonoma de Atlantica Sur (RAAS).Byens havn og geografiske plassering har gjort Bluefields viktig for regiones offisielle og uoffisielle kontakt med utenomverdenen.Havnebyen var lenge base for britiske og nederlandske pirater og byen har fått navn etter den nederlandske piraten Blauwfeldt, som benyttet stedet som base på 1600-tallet.Under USAs intervensjoner av Nicaragua i periodene 1912-1913 og 1926-1933 var det mange amerikanske marinesoldater stasjonert i byen. Byen er i dag en viktig eksporthavn, og eksporten av tømmer, fisk, skalldyr og bananer er spesielt viktig.Byen ble rasert av orkanen Joan i oktober 1988. Les mer i Store norske leksikon Mosquitokysten mískito Nicaraguas historie